Μια φορά κι έναν καιρό **τα λαγουδάκια Φλόπσι**, που ήταν τα πιο υπνούλικα λαγουδάκια του κόσμου, αποφάσισαν να ταξιδέψουν στο **νησί του παππού**. Ετοίμασαν τις βαλίτσες τους κι εκτός από τα μαρούλια που τα λάτρευαν πολύ πήρανε μαζί τους και κάτι πελώριο καρότα. Αν ποτέ θελήσετε να τα βρείτε αυτά τα καρότα μπορείτε να τα αγοράσετε κι εσείς από **το μαγαζάκια με τα φιλιά**, με δώρο άπειρα φιλιά! Σε αυτό το νησί μπορούσε κανείς να φτάσει μόνο με παπούτσια που θα είχαν πρώτα μεταμορφωθεί σε βατραχοπέδιλα! Φόρεσαν λοιπόν τα λαγουδάκια Φλόπσι τα μαγικά τους παπούτσια και βούτηξαν στη θάλασσα. Κολυμπώντας συνάντησαν τις **χελώνες του Βαρώνου**, πιο πέρα τον ίδιο τον Βαρώνο και ακόμα πιο πέρα τη **Φωτούλα που αγαπούσε τα πλαστικά**. Μόλις έφτασαν όλοι μαζί στο νησί του παππού Νις συνάντησαν μπροστά τους την **Παραμυθοκεντήστρα.** Αυτή τη φορά δεν έπλεκε ένα φανταστικό παραμύθι παρά μόνο μια **ονειροπαγίδα**. Ενθουσιάστηκαν μόλις την είδανε και πήγαν να την αγγίξουν. Άνεμος έπιασε σε όλο το νησί, η ονειροπαγίδα άρχισε να κουνιέται πέρα δώθε και ξεκίνησε να αιχμαλωτίζει τα κακά όνειρα του κλέφτη του Βαρώνου. Έβλεπε στον ύπνο του τον **Μεγάλο και τον Μικρό Λύκο** να κυνηγάνε τον **Πινόκιο** για να του δαγκώσουν τη μύτη!!Αυτά βέβαια συμβαίνουν μόνο στα όνειρα. Εκείνη τη στιγμή δεν έγινε αυτό που όλοι περιμένατε αλλά...**το κάτι άλλο**!! Ξύπνησε ο κλέφτης του Βαρώνου, σκεπάστηκε με τη ζεστή κουβέρτα του που ήταν φυσικά **το δώρο της Παπλωματούς** και γύρισε πλευρό για να κάνει όνειρα γλυκά! Τα λαγουδάκια Φλόπσι και η παρέα τους αποφάσισαν ότι έπρεπε να πάρουν τον δρόμο της επιστροφής τώρα πια. Από εκείνη την ημέρα ζήσανε αυτοί με πολλές περιπέτειες και εμείς με ακόμα πιο πολλές! Και για να μην το ξεχάσουμε... αυτή δεν είναι μια δικιά μας ιστορία αλλά **η ιστορία του λαγού Πίτερ,** όπως την ακούσαμε με τα αυτιά μας!